Diari Oficial de la Generalitat Valenciana


Sumari del DOGV 2722, del 03-04-1996 (1996/837831)

ORDRE de 21 de març de 1996, de la Conselleria d'Agricultura i Medi Ambient, per la qual es concedeixen subvencions a entitats, empreses professionals i persones físiques, comerciants o empresaris agrícoles o mercantils, relacionats amb la producció i comercialització, per la seua col·laboració amb la Secretaria General de la Conselleria d'Agricultura i Medi Ambient.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/21/(1)/dof/vci/html**

### Dades del document

Número de DOGV
:   2722

Data del DOGV
:   03-04-1996

Secció del DOGV
:   DISPOSICIONS GENERALS

Número del document
:   1996/837831


Data del document
:   21-03-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 21 de març de 1996, de la Conselleria d'Agricultura i Medi Ambient, per la qual es concedeixen subvencions a entitats, empreses professionals i persones físiques, comerciants o empresaris agrícoles o mercantils, relacionats amb la producció i comercialització, per la seua col·laboració amb la Secretaria General de la Conselleria d'Agricultura i Medi Ambient.   
Per a l'elaboració de les anàlisis estadístiques en les quals es basen gran part de les directrius i decisions que pren la Conselleria d'Agricultura i Medi Ambient, cal disposar d'una àmplia informació de dades estadístiques (superfícies, produccions, preus, etc.), com també d'una informació actual i permanent de les situacions dels conreus, la ramaderia, etc.  
Per això, es considera oportú concedir ajudes a les entitats, les empreses, els professionals i qualsevol persona física, relacionats amb la producció i comercialització agroalimentària, que col·laboren amb la Secretaria General facilitant dades.  
Conformement amb el que s'ha exposat, i fent ús de les facultats que tinc atribuïdes  
ORDENE  
Article primer  
La Secretaria General podrà subvencionar, en l'exercici econòmic de 1996, les entitats, les empreses, els professionals i les persones físiques, els comerciants o els empresaris agrícoles o mercantils, relacionats amb la producció i comercialització en el sector agroalimentari, que es comprometen a facilitar informació sobre dades estadístiques, de comptabilitat, de preus i de conjuntura sobre el sector agroalimentari.  
Article segon  
A fi de compensar els treballs i les despeses ocasionades per la col·laboració i dins de les consignacions que per a aquesta finalitat figuren en els pressupostos generals de la Generalitat Valenciana, s'autoritza la Secretaria General perquè concedisca subvencions per unitat col·laboradora, fins un màxim de 500.000 pessetes per any i treball, segons el volum, la complexitat, la dedicació i la durada, d'acord amb els conceptes següents:  
Concepte Màxim mensual  
Preus agraris 50.000 PTA  
Conjuntura 20.000 PTA  
Aforaments conreus   
- Tècnics 75.000 PTA  
- Pràctics 50.000 PTA  
Seguiment estadístic 75.000 PTA  
Superfície i produccions 75.000 PTA  
Marcs d'àrea 75.000 PTA  
Aquestes quantitats podran experimentar una disminució de fins el 50 per cent en els casos en què la informació faça referència a un sol conreu o el treball no ocupe la totalitat del període de col·laboració.  
Article tercer  
Els beneficiaris hauran d'estar, en el moment de presentar la sol·licitud, al corrent de les obligacions tributàries i davant la Seguretat Social.  
El documents justificatius es presentaran en original o còpia compulsada.  
La documentació que es presentarà ha de ser la corresponent a les declaracions i els documents d'ingrés amb un termini reglamentari de presentació que haja vençut durant els dotze mesos immediatament anteriors a la data de la sol·licitud de la subvenció.  
Quan es realitzen en exercicis posteriors al de la concessió, la demostració s'haurà de realitzar tant referida al moment de la concessió com per a l'expedició de les primeres ordres o propostes de pagament que tinguen lloc en els exercicis posteriors.  
D'acord amb l'Ordre de 7 de gener de 1991, de la Conselleria d'Economia i Hisenda, sobre justificació del compliment d'obligacions tributàries i davant la Seguretat Social per beneficiaris de subvencions concedides a càrrec dels pressupostos de la Generalitat Valenciana, les entitats locals, els organismes autònoms i les empreses públiques de la Generalitat i els beneficiaris de les subvencions que en conjunt no superen la quantia de 50.000 pessetes per concepte i any, queden exonerats de l'obligació de demostrar que es troben al corrent de les seues obligacions tributàries i amb la Seguretat Social.  
Article quart  
Les sol·licituds es presentaran, segons el model que figura en l'annex I, en la Conselleria d'Agricultura i Medi Ambient, almenys amb 30 dies d'antelació respecte del començament del període de col·laboració, que podrà començar el dia 1 de cada mes.  
Article cinquè  
En el termini de quinze dies comptadors a partir de la data d'acabament del termini de presentació, la Divisió de Planificació i Control elevarà la proposta de resolució al secretari general, qui resoldrà, per delegació del conseller, en el termini d'un mes des de la data de la proposta.  
Transcorreguts tres mesos comptadors a partir del dia d'acabament del termini de presentació de sol·licituds sense que haguera recaigut cap resolució expressa, s'entendrà desestimada la sol·licitud.  
Article sisè  
Les subvencions es concediran a càrrec de l'aplicació pressupostària 94.13.194.48.0, línia 641, dels pressupostos generals de la Generalitat Valenciana, per a 1996.  
La quantia màxima destinada a aquestes subvencions serà de 27.985.212 de pessetes.  
El lliurament de la subvenció estarà condicionat a l'acceptació, amb comprovació prèvia, de les dades facilitades. El pagament s'efectuarà al mes següent de la finalització del període de col·laboració.  
Article setè  
Podran ser beneficiaris d'aquestes subvencions les entitats o empreses legalment constituïdes, així com els professionals relacionats amb la producció i comercialització agrària.  
Els beneficiaris hauran de:  
1. Estar al corrent de les obligacions tributàries i amb la Seguretat Social.  
2. Comunicar les seues dades personals, inclòs el número d'identificació fiscal (NIF).  
3. Complir els requisits tècnics següents:  
- Ser entitats, empreses o professionals amb implantació en la zona geogràfica de la qual s'ha d'informar.  
- Disposar de capacitat tècnica per a presentar les dades amb les formalitats requerides per la normativa de la Unió Europea que siga d'aplicació en cada un dels casos.  
Article vuitè  
La informació estadística i de comptabilitat subministrada tindrà el caràcter de secret estadístic i estarà sotmesa al que es preceptua respecte a això en la Llei de la Funció Estadística Pública, de 9 de maig de 1989, i en la Llei de la Generalitat Valenciana d'Estadística de la Comunitat Valenciana, de 7 de juny de 1990.  
Les dades estadístiques subministrades per les entitats col·laboradores no podran publicar-se ni facilitar-se més que en forma numèrica, sense cap referència de caràcter individual.  
Article novè  
S'autoritza la Secretaria General perquè establisca les normes que calguen per al compliment més adequat d'aquesta ordre.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 21 de març de 1996.  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
ANNEX I  
Sol·licitud  
..., en representació de ..., c/ ..., núm. ..., de ..., província de ..., codi postal ..., CIF ...  
EXPOSE:  
Que, d'acord amb el que es disposa en l'Ordre de ..., de la Conselleria d'Agricultura i Medi Ambient, publicada en el DOGV número ..., per la qual es possibilita la col·laboració d'entitats, empreses, professionals i altres persones físiques amb la finalitat de cobrir les necessitats de recollida d'informació diversa per al compliment dels seus fins,  
SOL·LICITE:  
Ser admès com a col·laborador, amb el compromís de facilitar informació sobre ... durant els mesos de ..., seguint les directrius i els terminis establerts pel Servei d'Estudis Agraris i Comunitaris de la Conselleria d'Agricultura i Medi Ambient, i que se li concedisca la subvenció que s'estableix en l'ordre esmentada, per un valor de ... pessetes.  
..., ... de ... de 1996  
Signatura: ...  
Entitat bancària: ... Localitat: ...  
Codi entitat: ... Codi sucursal: ... Núm. compte: ...


Còpia Permalink ELI